PRITARTA

Molėtų rajono savivaldybės tarybos

2021 m. balandžio d. sprendimu Nr.

**UŽDAROJI AKCINĖ BENDROVĖ „MOLĖTŲ VANDUO“**

**M E T I N Ė V E I K L O S A T A S K A I T A**

**2020 m.**

1. **Bendrovės veiklos apibūdinimas**

UAB „Molėtų vanduo“, įmonės kodas 167524751, adresas Vilniaus g. 2A, LT-33141 Molėtai, įsteigta Molėtų rajono valdybos sprendimu 1995 07 04 Nr.309-V, reorganizavus 1992 05 01 įsteigtą Molėtų valstybinę vandens tiekimo įmonę į specialios paskirties uždarąją akcinę bendrovę.

Bendrovės savininkas yra 1 akcininkas, juridinis asmuo-Molėtų rajono savivaldybės taryba.

Bendrovės kolegialus valdymo organas – valdyba nesudaroma.

Bendrovės direktorius – Stasys Stukas, vyriausia buhalterė-Danutė Pagaliene

 Bendrovė filialų, atstovybių, dukterinių ir asocijuotų įmonių neturi.

 Bendrovės veiklos objektas :

* vandens rinkimas, valymas ir paskirstymas;
* nuotekų ir atliekų šalinimo, sanitarinių sąlygų užtikrinimo ir panaši veikla;
* vandens statinių statyba;
* vamzdynų tiesimas;
* kitokių pastatų ir statinių įrengimas;
* pastatų nugriovimas, išardymas, žemės darbai;
* bendroji pastatų statyba ir inžinerinių statinių statyba;
* statybos ar griovimo įrenginių nuoma (su operatorių samdymu);
* kita mažmeninė prekyba ne parduotuvėse;
* krovinių vežimas keliais;
* nekilnojamojo turto, priklausančio nuosavybės teise, išnuomojimas;
* architektūrinė ir inžinerinė veikla ir su ja susijusios techninės konsultacijos;

- elektros gamyba ir paskirstymas

Bendrovės pagrindinis veiklos objektas,- vandens rinkimas, valymas ir paskirstymas, nuotekų ir atliekų šalinimo, sanitarinių sąlygų užtikrinimo ir panaši veikla 2020 m. esminiai nesikeitė. Svarbesni ataskaitinių metų faktiniai ir planiniai, 2019 m faktiniai palyginamieji duomenys pateikiami prieduose Nr.1, Nr.2.

Valstybinės kainų ir energetikos kontrolės komisijos 2015 m. gegužės 7 d. nutarimu Nr. O3-278 „ Dėl Geriamojo vandens tiekimo ir nuotekų tvarkymo veiklos licencijos uždarajai akcinei bendrovei „Molėtų vanduo“ išdavimo“ išduota geriamojo vandens ir nuotekų tvarkymo veiklos licencija Nr. L7-GVTNT-07.

1. **Finansinių ir nefinansinių veiklos rezultatų analizė**

Vandens gavybos kiekis (386,5 t. m³) lyginant su 2019 m. sumažėjo 2% , įtakojo mažesnis vandens poreikis.

Parduoto vandens kiekis įmonėms sumažėjo 3,5%, gyventojams sumažėjo 2 %.

Parduoto vandens kiekis (310,9 t.m³) mažesnis, lyginant su 2019 m. (317,6 t.m³) 2%.

Išvalytų nuotekų kiekis ( 266,5 t. m3 ) lyginant su 2019 m. (266,9 t. m3 ) ir surinktų ( 257,2 t. m3) lyginant su 2019 m. ( 257,3 t. m3 ) pasikeitė labai nežymiai.

Prie bendrovės nuotekų centralizuotų tinklų per 2020 m. prisijungė 114 individualūs gyvenamieji namai, prie vandentiekio tinklų prisijungė 41 gyvenamasis namas.

Per ataskaitinį laikotarpį sudaryta naujų vandens tiekimo – 41 ir nuotekų tvarkymo -114 paslaugų pardavimo sutarčių , paslaugomis besinaudojančių gyventojų (2019 m. -11931) (dėl gyventojų skaičiaus mažėjimo Molėtų rajone) skaičius sumažėjo 2020 m. 11723.

Nuo 2008 m bendrovė įrengia ir eksploatuoja atsiskaitymui su vartotojais ir abonentais naudojamus apskaitos prietaisus (7301 vnt.) . Per ataskaitinius metus naujai įrengta 124 ir pakeista 365 prietaisai. 2020 m. skaitiklių patikros terminai (buitiniams skaitikliams 6 m). Šiuo metu skaitikliai su patikra sudaro 98,7 % visų skaitiklių. Kadangi dėl pandemijos COVID 19 įvestas karantinas ,tai sustabdyti skaitiklių keitimo darbai.

Metinis pagal HN 24:2017 reikalavimus paruošto šalto geriamojo vandens kiekis sudarė 99 % pakelto vandens ir lyginant su 2019 m nesikeitė. Metų pabaigoje vanduo gerintas 39 kaimiškose gyvenvietėse ir Molėtų mieste.

Nuo 2003 m. liepos mėn. vartotojams tiekiamo vandens kokybė kontroliuojama pagal HN 24:2017 nustatytus visus normatyvinius reikalavimus .Vykdant jos programinę priežiūrą 2020 m atlikta visose 41 vandenvietėse po vieną B grupės rodiklių programinę priežiūrą ir po 4 A grupės rodiklių programines priežiūras. Mieste tiekiamas vanduo atitiko visus reikalavimus. Kaimo vietovėse Šeikiškės vandenvietėse buvo nežymiai viršytas drumstumas, Giraitės vandenvietėje geležis ir drumstumas. Rodiklių viršijimą įtakoja pastovi vietos hidrogeologinė situacija,-pakeliamo požeminio vandens kokybė, ir tai, kad Giraitės vandenvietėje nėra vandens gerinimo įrenginių, bei gedimai vandentiekio įrenginiuose ir tinkluose. Visi nepatenkinamos kokybės rodikliai priskiriami prie indikatorinių,- cheminių ar fizikinių rodiklių, tiesiogiai nesietinų su kenksmingu poveikiu žmonių sveikatai. Toksiniai ir mikrobiologiniai rodikliai atitiko HN reikalavimus.

 Mieste ir kaimo gyvenvietėse šalinamos nuotekos nuotekų valymo įrenginiuose buvo išvalomos iki nustatytų DLT normų.

1. **Aplinka ir personalo klausimai**

Bendrovė rajono savivaldybės tarybos sprendimu yra paskirta viešuoju vandens tiekėju savivaldybės teritorijoje. Pagal tokio statuso veiklą reglamentuojančius teisės aktus veikla yra licencijuojama, toje pačioje teritorijoje išduodama tik viena licencija, todėl nesusiduriama su konkurencija vandens gavyboje ar realizavime. Veikla faktiškai monopolinė, todėl jos paslaugų kainas reguliuoja Valstybinė kainų ir energetikos kontrolės komisija.

 Bendrovės veiklos apimtys, finansinė būklė iš esmės priklauso nuo demografinės, ekonominės situacijos savivaldybėje. Veiklą sunkina tai, kad savivaldybėje nėra didesnių miestų, gyvenviečių, paslaugų teritorija išskaidyta, žemas užstatymo tankumas, kas didina paslaugų sąnaudas ir jos yra didesnės nei Respublikos didesnių miestų vandens tiekėjų.

 Prieš 20 m bendrovei buvo perduotas buvusių kolūkių, vėliau seniūnijų vandentvarkos ūkis. Kadangi buvo statytas, eksploatuotas ne specializuotos įmonės, pagal tada galiojusius reikalavimus, jis iš esmės jau perdavimo metu neatitiko net patenkinamų techninių reikalavimų, didžioji jo dalis nedokumentuota, nėra sukaupta jokių duomenų. Tokio ūkio priežiūra, atstatymas ir eksploatacija irgi sudaro didesnes sąnaudas kaip didžiųjų miestų vandens tiekėjų, kurie materialinę bazę kūrė nuo pradžių patys, keitėsi tik įmonių statusas.

Aukščiau nurodytomis aplinkybėmis vartotojai bendrovei už tokios pat kokybės paslaugą moka brangiau, kaip gyvenantys labiau urbanizuotose vietovėse, jie lygina paslaugų kainas skirtingose vietovėse ir tai kelia jų nepasitenkinimą. Susidaro bendrovei nepalanki gyventojų ir politikų nuomonė ir veiklos aplinka.

Kadangi bendrovės ūkis pakankamai didelis ir sudėtingas lyginant su kitomis savivaldybėje veikiančiomis įmonėmis, jam aptarnauti reikia aukštos kvalifikacijos, plataus profilio darbuotojų. Mažai gyventojų turinčiame rajone jų nėra daug, dėl jų bendrovė konkuruoja su statybinėmis, medienos apdirbimo ir kitomis komunalinio sektoriaus įmonėmis. Tenka mokėti panašaus dydžio kaip konkurentų atlyginimus, taikyti kitas , tokias kaip atlyginimų skaidymas į pastovią ir kintamą pagal darbo rezultatus dalis, pastovios dalies dydžio susiejimas su vyriausybės tvirtinamu minimaliu mėnesiniu atlygiu, palankios darbui materialinės bazės sukūrimas ir palaikymas, motyvacijos priemones.

Ataskaitinių metų pabaigoje bendrovėje dirbo 35 sąrašiniai arba 32 sąlyginiai darbuotojai.

Bendrovės sąnaudos darbo apmokėjimui 2020 m, lyginant su 2019 m, dėl vyriausybės didinto ir indeksuoto minimalaus atlyginimo dydžio padidėjo. Bendrovės darbuotojų vidutinis uždarbis buvo 1346 Eur/mėn.

Per ataskaitinį laikotarpį bendrovėje nebuvo nelaimingų atsitikimų darbe. Darbuotojai pilnai, pagal galiojančias normas, aprūpinami darbo rūbais , avalyne, individualiomis apsaugos priemonėmis. Jų buitinės-sanitarinės sąlygos atitinka nustatytus reikalavimus.

Darbuotojų darbo ir socialinės buitinės garantijos nustatytos bendrovės darbdavio ir darbuotojų kolektyvinėje sutartyje. Darbuotojų skundų darbo sąlygas ir santykius kontroliuojančioms institucijoms nebuvo.

1. **Metinės finansinės ataskaitos**

Ataskaitinio laikotarpio balansinės tipinės veiklos sąnaudos (990,3 t.Eur) su priskaitymais ilgalaikio turto atstatymui ir mokesčiais buvo didesnės 33,5 t. Eur arba 3,5 % lyginant su 2019 m., pagrinde dėl Vyriausybės didinto ir indeksuoto minimalaus mėnesinio atlyginimo-30,6 t. Eur, arba 5,5 %. Materialaus ilgalaikio turto nusidėvėjimo sąnaudos padidėjo 6,5 t. Eur. arba 4,7%, ryšium su bendrovės baigtu vykdyti investiciniu projektu ir IT įvedimu į eksploataciją.

Pardavimų pajamos 39,4 t. Eur, padidėjo lyginant su pereitais metais.

Bendrasis veiklos nuostolis 2020 m buvo 37,8 t. Eur.

Pirkėjų įsiskolinimas bendrovei sumažėjo nuo 87,3 t. eurų 2019 metų pabaigoje iki 74,3 t. eurų 2020 metų pabaigoje (bendras - pradelstas ir leistinas pagal atsiskaitymo terminus).

Skoloms išieškoti teismui pateikta ieškinių 4627,31 Eur sumai. Teismo išlaidos 0,2 t. Eur. Išieškota už paslaugas 4941,07 Eur, tame tarpe delspinigiai ir teismo išlaidos.

Svarbesni ataskaitinių metų faktiniai ir planiniai, 2019 m. faktiniai palyginamieji duomenys pateikiami prieduose Nr.1, Nr. 2. Daugiau finansinių duomenų pateikiama audituotoje bendrovės 2020 m. finansinėje atskaitomybėje ir jos aiškinamajame rašte.

1. **Savos akcijos**

Ataskaitinių metų gale akcinis kapitalas buvo 3008147 euras . Įregistruotas akcinis kapitalas -3008147 eurai, . Ataskaitinio laikotarpio pradžioje nepaskirstytas rezultatas - nuostolis buvo 68,7 t. eurų, Ataskaitinio laikotarpio nuostolis 37,8 t. eurų. 2020 m. gruodžio 31d. susidariusį nuostolį 106,5 t. eurų siūlome perkelti į sekančius metus.

Bendrovė eksploatuoja rajono savivaldybei priklausantį kaimų vandentvarkos ilgalaikį turtą, kuris eksploatavimo, jungtinės veiklos sutartyse numatytais terminais nuosavybės teise perduodamas bendrovei. Per 2020 m. tokio turto bendrovei nebuvo perduota. Pagal verslo apskaitos standartų reikalavimus tai atspindėta balanse, didinant turto vertę ir bendrovės įsipareigojimus 2020 m. 648,2 t. eurų. Atliekant bendrovės ir eksploatuojamo savivaldybės turto inventorizaciją, trūkumai nenustatyti.

**6.Filialai ir atstovybės**

Bendrovė neturi filialų ir atstovybių.

**7.Svarbūs įvykiai**

Bendrovė įgyvendino projektą ,,Vandentiekio ir nuotekų tinklų statyba M. Apeikytės g., Tiesos g., S. Dariaus ir S. Girėno g., Amatų g., Žaliosios g., Medžiotojų skg., Kauno g. Molėtai ‘‘. Buvo paklota centralizuotų vandentiekio tinklų 1,6 km ir centralizuotų nuotekų tinklų 2,5 km. Taip pat pastatytos dvi naujos požeminės buitinių nuotekų siurblinės Žaliojoje bei Kauno gatvėse. Rekonstruotas esamas nuotekų šalinimo tinklas M. Apeikytės gatvėje. Papildomai prie projekte suprojektuotų ir įrengtų vandentiekio įvadų ir nuotekų išvadų dar įrengtas vienas nuotekų išvadas ir dešimt vandentiekio įvadų rajono savivaldybės lėšomis. Pabaigus projektą sudaryta galimybė Molėtų miesto gyventojams prisijungti

prie centralizuotų vandentiekio ir nuotekų tinklų. Prie vandentiekio gali jungtis 30 naujų vartotojų, prie nuotekų tinklų 68 nauji vartotojai. Išorės gaisrų gesinimui sumontuoti 5 antžeminiai priešgaisriniai hidrantai.

UAB ,,Molėtų vanduo‘‘ specialistai koordinavo projektą ,,Privačių namų prijungimas prie nuotekų surinkimo infrastruktūros Molėtų mieste I etapas‘‘ (Darbas su rangovų atstovais dėl prijungiamų namų, prijungimo schemų parengimas, ir t.t.). Projekto įgyvendinimas vyko sklandžiai, per 2019 metus prijungta 101 namas, o 2020 m. likę 46 namai. Viso pagal šį projektą prijungti 147 namai Molėtų mieste prie centralizuotų nuotekų tinklų.

Taip pat UAB ,,Molėtų vanduo“ specialistai padeda įgyvendinti projektą ,,Privačių namų prijungimas prie nuotekų surinkimo infrastruktūros Molėtų mieste II etapas“ (Darbas su rangovų atstovais dėl prijungiamų namų, prijungimo schemų parengimas, derinimas su privačių valdų savininkais dėl centralizuotų tinklų klojimo privačioje žemėje ir t.t.). Projekto įgyvendinimas prasidėjo sklandžiai, per 2020 metus prijungta 30 namų. Likę 97 namai bus prijungti 2021 metais.

Vykdėme atranką namų, preliminarių sutarčių sudarymą ir sąrašų formavimą projektui ,,Privačių namų prijungimas prie nuotekų surinkimo infrastruktūros Molėtų mieste III etapas‘‘. 2021 metais Molėtų rajono savivaldybei įvykdžius viešąjį pirkimą ir atrinkus rangovą bus prijungiami dar 106 namai prie centralizuotų nuotekų tinklų.

Per 2020 metus prisijungė nauji vartotojai :

Molėtų mieste prie vandentiekio – 17

Molėtų mieste prie nuotekų - 68

Gyvenvietėse ir kaimuose prie vandentiekio – 24

Gyvenvietėse ir kaimuose prie nuotekų – 46

Iš viso Molėtų rajone prie vandentiekio tinklų prisijungė 41 vartotojas, prie nuotekų tinklų- 114 vartotojų.

 Pradėtas įgyvendinti projektas ,,Nuotekų surinkimo tinklų plėtra Molėtų aglomeracijoje‘‘,– užtikrinant reikiamą infrastruktūrą ir sąlygas centralizuotai nuotekų tvarkymo paslaugų prieinamumo ir kokybės didinimui Molėtų miesto aglomeracijoje ( Sodžiaus g., Ažubalių g., Kauno g. ir Darbo g.(Kauno skg., Vilniaus g., Šv. Jono Pauliaus g.) Pagal šį projektą pusė naujų centralizuotų tinklų jau paklota , o kita pusė bus įrengta pavasarį. Pastatyta viena buitinių nuotekų požeminė siurblinė , kita bus sumontuota pavasarį.

 Kadangi Šeštokiškių kaime esamo magistralinio vandentiekio tinklo atskiros atkarpos yra susidėvėjusios, tinklas paklotas dar kolūkių laikais, vandentiekio vamzdžiai pasenę, įvyksta nemažai avarijų, kurių metu atliekami remonto darbai. Kai kur senas tinklas paklotas 0,50 m. - 0,70 m. gylyje, todėl norint užtikrinti patikimą Šeštokiškių, Kemetiškių kaimų gyventojų ir įmonių aprūpinimą vandeniu, atskiros atkarpos magistralinių vandentiekio tinklų buvo rekonstruojamos, remontuojamos. Buvo suremontuota 0,315 km. ir rekonstruota 1,042 km. centralizuotų vandentiekio tinklų.

2017 03 03 Europos komisija raštu įspėjo Aplinkos ministeriją, kad Lietuva neįvykdė įsipareigojimų pagal direktyvos 91/271/EEB dėl miestų (*aglomeracijose, turinčiose daugiau kaip 15 000 gyventojų ekvivalentų (g.e)* ) nuotekų valymo tam tikrų straipsnių. Nuomonę EK grindžia tuo, kad pagal Lietuvos teisės aktų nuostatas prisijungti prie centralizuotų nuotekų surinkimo sistemų privaloma tik tais atvejais, kai individualios nuotekų tvarkymo sistemos neatitinka aplinkosaugos reikalavimų, kai direktyvos 3 straipsnyje nustatyta, kad visos aglomeracijoje susidarančios nuotekos turi būti surenkamos nuotekų surinkimo sistemomis ir Lietuvoje įteisinta išimtis nenumatoma. Šalinant šį pažeidimą 2018 12 10 pakeistos galiojančių teisės aktų nuostatos, įstatymiškai įpareigojančios gyventojus jungtis prie centralizuotų nuotekų tinklų, kai tai įmanoma, kas teigiamai turėtų veikti bendrovės pardavimų apimtis, ir turėtų būti veiksmingesnė naujų bendrovės paslaugų vartotojų prijungimo tvarka. Jeigu vykdomi ir numatyti įvykdyti projektai bus sėkmingai įgyvendinti, Molėtų aglomeracijoje reikiamus prisijungimų rodiklius tikimasi pasiekti.

Didinant eksploatuojamo vandentvarkos ūkio efektyvumą 2020 m. apjungtos vandens tiekimo ir nuotekų operatorinės.

**8.Veiklos planai ir prognozės**

Numatomi įgyvendinti projektai ir planai atliekamų darbų 2021 metais:

Pabaigti įgyvendinti projektą ,,Nuotekų surinkimo tinklų plėtra Molėtų aglomeracijoje‘‘,– užtikrinant reikiamą infrastruktūrą ir sąlygas centralizuotai nuotekų tvarkymo paslaugų prieinamumo ir kokybės didinimui Molėtų miesto aglomeracijoje (Sodžiaus g., Ažubalių g., Kauno g. ir Darbo g.(Kauno skg., Vilniaus g., Šv. Jono Pauliaus g.)

Parinkti rangovą ir pagal parengtą techninį projektą Aušros g. Molėtų mieste pakloti centralizuotus nuotekų tinklus.

Pateikti paraišką projekto „Nuotekų surinkimo tinklų plėtra Molėtų miesto aglomeracijoje“ finansavimui gauti pagal 2014-2020 m. Europos Sąjungos fondų investicijų veiksmų programos priemones: Nr. 05.3.2-VIPA-T-024 „Nuotekų surinkimo tinklų plėtra“ ir Nr. 05.3.2-FM-F-015 „Vandentvarkos fondas“. Projekto metu planuojama naujai pastatyti nuotekų tinklus Žvyrakalnio, Klonio, Smilgų, Akmenų, Sporto ir Vilniaus gatvėse Molėtų mieste.

Padėti Molėtų rajono savivaldybei sėkmingai įgyvendinti projektą ,,Privačių namų prijungimas prie nuotekų surinkimo infrastruktūros Molėtų mieste II etapas‘‘

Pradėti įgyvendinti Molėtų rajono savivaldybės vykdomą projektą ,,Privačių namų prijungimas prie nuotekų surinkimo infrastruktūros Molėtų mieste III etapas‘‘

Vykdant pasirašytą sutartį suprojektuoti ir įrengti apie 850 metrų magistralinio vandentiekio tinklų prijungiant Kijėlių kaimo vandentiekio tinklus, sudarant galimybę tiekti kokybišką, išvalytą vandenį.

Siekiant užtikrinti kokybiškų paslaugų teikimą, neišvengiamai teks nuolatos investuoti į įrangos atnaujinimą, naujos įsigijimą.

Bus siekiama šalinant 7 skirsnyje nurodytus Europos komisijos įspėjime trūkumus paspartinti bendrovės pardavimų plėtrą, daugiau dėmesio skiriant naujų vartotojų prisijungimo prie bendrovės tinklų palengvinimui.

Nuo 2014 11 01 įsigaliojo naujas „Geriamojo vandens tiekimo ir nuotekų tvarkymo įstatymo Nr. X-764 pakeitimo įstatymas “, 2014 06 12 Nr. XII-939. Keičiama arba naujai išleidžiama daug su jo įgyvendinimu susijusių norminių teisės aktų. Vykdant jų reikalavimus bus pakeista visų vandentvarkos srityje veikiančių įmonių kainodara ir peržiūrėtos kainos. Bendrovė 2019 m. gruodžio 27 d. raštu Nr. IS-162 „Prašymas suderinti geriamojo vandens tiekimo ir nuotekų tvarkymo paslaugų perskaičiuotas bazines kainas“ kreipėsi į valstybinę energetikos reguliavimo tarybą (toliau - VERT), dėl bazinių kainų perskaičiavimo (ll) suderinimo. VERT 2020 m .balandžio 9 d. nutarimu Nr. O3E-284 „Dėl UAB „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ ir 2020 m. balandžio 24 d. nutarimu Nr.O3E-349 „Dėl Valstybinės energetikos reguliavimo tarybos 2020 m. balandžio 9 d. nutarimu Nr. O3E-284 „Dėl UAB „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ pakeitimo“ suderino bazinių kainų ll perskaičiavimą. Molėtų rajono savivaldybės taryba 2020 m. balandžio 30 d. Nr. B1-84 sprendimu „Dėl uždarosios akcinės bendrovės „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazinių kainų nustatymo ir subsidijavimo“ patvirtino perskaičiuotas (ll) bazines kainas, kurios įsigaliojo nuo 2020 m. birželio 01 d.

**9. Tyrimų ir plėtros veikla**

Bus siekiama plėtros įgyvendinant projektus: ,,Nuotekų surinkimo tinklų plėtra Molėtų aglomeracijoje‘‘– užtikrinant reikiamą infrastruktūrą ir sąlygas centralizuotai nuotekų tvarkymo paslaugų prieinamumo ir kokybės didinimui Molėtų miesto aglomeracijoje (Sodžiaus g., Ažubalių g., Kauno g. ir Darbo g.(Kauno skg., Vilniaus g., Šv. Jono Pauliaus g.) Įgyvendinus projektą bus suteikta galimybė (60 namų) 90 gyventojų prisijungti prie centralizuotos nuotekų tvarkymo sistemos ir sudarytos prielaidos kokybiškų nuotekų tvarkymo paslaugų teikimui Molėtų miesto aglomeracijoje. Pagal šį projektą pusė naujų centralizuotų tinklų jau paklota, o kita pusė bus įrengta pavasarį. Parengtas techninis projektas Aušros g. Molėtų mieste pakloti centralizuotus nuotekų tinklus. Gavus statybos leidimą bus vykdomas pirkimas šiems darbams atlikti. Taip pat planuojama teikti paraišką projekto „Nuotekų surinkimo tinklų plėtra Molėtų miesto aglomeracijoje“ finansavimui gauti pagal 2014-2020 m. Europos Sąjungos fondų investicijų veiksmų programos priemones: Nr. 05.3.2-VIPA-T-024 „Nuotekų surinkimo tinklų plėtra“ ir Nr. 05.3.2-FM-F-015 „Vandentvarkos fondas“. Projekto metu planuojama naujai pastatyti nuotekų tinklus Žvyrakalnio, Klonio, Smilgų, Akmenų, Sporto ir Vilniaus gatvėse Molėtų mieste ir sudaryti galimybę prie nuotekų tinklų prisijungti 70 naujų vartotojų.

Pasirašyta sutartis su rangovu dėl Molėtų rajono Kijėlių kaimo vandentiekio tinklų prijungimo prie Molėtų miesto vandentiekio tinklų projektavimo ir statybos darbų. Pagal sutartį bus suprojektuotas ir įrengtas apie 850 metrų magistralinis vandentiekio tinklas prijungiant Kijėlių kaimo vandentiekio tinklus. Šiuo metu baigiami projektavimo darbai ir pavasarį bus klojami tinklai. Atlikus šiuos darbus Kijėlių gyventojai gaus išvalytą, kokybišką vandenį. Planuojame tiekti iki 2000 m3 geriamojo vandens per metus.

Taip pat aktyviai bus dirbama pritraukiant naujus vartotojus, teikiant jiems prisijungimo paramą ir paslaugas. Molėtų aglomeracijos gyventojai, kurie turi galimybę prisijungti prie centralizuotų nuotekų tinklų, atsisakantys dalyvauti projektuose ,,Privačių namų prijungimas prie nuotekų surinkimo infrastruktūros Molėtų mieste ( II etape arba III etape) dar vis individualiai tvarkantys buitines nuotekas, bus kontroliuojami pagal nuotekų pristatymo į valyklą kiekius.

Priedas Nr.1.Veiklos apimtys, techniniai rodikliai, pardavimai - 1 lapas.

Priedas Nr.2. Finansiniai rodikliai - 2lapai.

Priedas Nr.1

**Veiklos apimtys:**

**Vandens gavyba**

|  |  |  |  |
| --- | --- | --- | --- |
| Rodiklis | 2020 m. faktas | 2019 m. faktas | Skirtumas nuo 2019 m. fakto |
| Išgauto vandens kiekis, t.m³ | 386,5 | 393,6 | -7,1 |
| Išvalyto vandens kiekis | 384,9 | 390,9 | -6,0 |
| Išvalytas vanduo % | 99 | 99 | 0 |
| Nuostoliai % | 20 | 19,31 | +0,69 |
| Išvalytų nuotekų kiekis | 266,5 | 266,9 | -0,4 |
| Nuostoliai %(infiltracija) | 22 | 28,03 | -6,03 |

**Pardavimai**

|  |  |  |  |
| --- | --- | --- | --- |
| Rodiklis | 2020 m. faktas | 2019 m. faktas | Skirtumas nuo 2019 m. fakto  |
| Parduota vandens, t. m³ | 310,9 | 317,6 | -6,7 |
| t.sk. gyventojams | 226,0 | 229,8 | -3,8 |
| įmonėms | 84,9 | 87,8 | -2,9 |
| Parduota nuotekų paslaugų t. m³ | 206,6 | 192,8 | +13,8 |
| t.sk gyventojams | 126,6 | 116,1 | +10,5 |
| įmonėms | 80,0 | 76,7 | +3,3 |

**Pardavimų sutartys**

|  |  |  |  |
| --- | --- | --- | --- |
| Rodiklis | 2019 | 2020 | Skirtumas , faktas |
|  | Vanduo | Nuotekos | Vanduo | Nuotekos | Vanduo | Nuotekos |
| Gyventojai miesto | 2517 | 2363 | 2538 | 2433 | +21 | +70 |
| Gyventojai kaimo | 2644 | 689 | 2656 | 727 | +12 | +38 |
| Įmonės | 174 | 118 | 172 | 117 | -2 | -1 |
| Viso  | 5335 | 3170 | 5366 | 3277 | +31 | +107 |

**Paslaugas perkančių gyventojų skaičius**

|  |  |  |  |
| --- | --- | --- | --- |
| Rodiklis | 2019 | 2020 | Skirtumas ,faktas |
|  | Vanduo | Nuotekos | Vanduo | Nuotekos | Vanduo | Nuotekos |
| Gyventojai miesto | 5836 | 5346 | 5754 | 5590 | -82 | +244 |
| Gyventojai kaimo | 6095 | 1643 | 5969 | 1711 | -126 | +68 |
| Viso | 11931 | 6989 | 11723 | 7301 | -208 | +312 |

Priedas Nr.2

**Finansiniai rodikliai (t. Eur)**

**Sąnaudų analizė**

|  |  |  |  |
| --- | --- | --- | --- |
| Sąnaudos | 2019 m. faktas | 2020 m. faktas | Skirtumas nuo 2019 m. fakto |
|
| 1.Pagrindinės veiklos | 956,8 | 990,3 | 33,5 |
| 1.1.Tiesioginės veiklos | 594,7 | 621,2 | 26,5 |
| 1.2.Netiesioginės veiklos | 114,4 | 114,1 | -0,3 |
| 1.3.Administracinės | 141,9 | 154,7 | 12,8 |
| 1.4.Pardavimo sąnaudos | 105,8 | 100,3 | -5,5 |
|  |  |  |  |
| Mokesčiai | 24,8 | 24,8 | - |
| Atidėjiniai | 6,6 | 0,2 | -6,4 |
| Ilgalaikio turto nusidėvėjimas | 137,2 | 143,7 | 6,5 |
| Remonto darbai, medžiagos | 34,6 | 27,0 | -7,6 |
| Remonto paslaugos | 19,9 | 19,3 | -0,6 |
| Darbo apmokėjimas, soc. draud. | 554,2 | 584,8 | 30,6 |
| Atlygis valdybos nariams | 8,6 | 4,3 | -4,3 |
| Šiluma | 6,1 | 6,1 | - |
| Kitos darbo sąnaudos | 3,5 | 5,0 | 1,5 |
| Elektros energija | 77,3 | 81,5 | 4,2 |
| Technologinės medžiagos | 1,8 | 2,3 | 0,5 |
| Kuras | 15,3 | 10,7 | -4,6 |
| Transporto paslaugos | 2,7 | 5,9 | 3,2 |
| Laboratorijų paslaugos | 24,3 | 24,0 | -0,3 |
| Kitos paslaugos | 32,8 | 41,2 | 8,4 |
| Kitos išlaidos | 7,1 | 8,4 | 1,3 |
| COVID-19 sąnaudos |  | 1,1 | 1,1 |
|  |  |  |  |
| Pagrindinės veiklos pelnas (nuostolis) | (69,3) | (63,4) | -5,9 |
| Bendrovės veiklos pelnas (nuostolis) | (51,1) | (37,8) | -13,3 |

**2020 m. pelno (nuostolio) ataskaita (t. Eur)**

|  |  |  |  |  |
| --- | --- | --- | --- | --- |
| Straipsniai | 2020planas | 2020faktas | 2019faktas | Skirtumas |
|  Faktinis | Planinis  |
| **1.Pardavimo pajamos** | 923,5 | 926,9 | 887,5 | 39,4 | 3,4 |
| 1.1.Pardavimų administravimo | 110,0 | 112,4 | 107,1 | 5,3 | 2,4 |
| 1.2.Pajamos už geriamo vandens tiekimą | 375,0 | 375,3 | 356,5 | 18,8 | 0,3 |
| 1.3.Pajamos už nuotekų tvarkymą | 435,0 | 435,7 | 420,6 | 15,1 | 0,7 |
| 1.4.Nuotekų surinkimas asen. mašina | 3,5 | 3,5 | 3,3 | 0,2 | - |
|  |  |  |  |  |  |
| **2.Pardavimo savikaina** | 756,2 | 735,3 | 709,1 | 26,2 | -20,9 |
| 2.1.Vandens tiekimo, nuotekų tvarkymo | 637,0 | 617,5 | 590,4 | 27,1 | -19,5 |
| 2.2.Netiesioginės veiklos | 115,7 | 114,1 | 114,4 | -0,3 | -1,6 |
| 2.3.Nuotekų surinkimas ascen. mašina | 3,5 | 3,7 | 4,3 | -0,6 | 0,2 |
|  |  |  |  |  |  |
| **3. Vandentvarkos bendrasis pelnas** | 167,3 | 191,6 | 178,4 | 13,2 | 24,3 |
|  |  |  |  |  |  |
| **4. Veiklos sąnaudos** | 254,9 | 255,0 | 247,7 | 7,3 | 0,1 |
| Pardavimo administravimo sąnaudos | 102,4 | 100,3 | 105,8 | -5,5 | -2,1 |
| Bendrosios ir administracinės | 150,9 | 153,1 | 140,3 | 12,8 | 2,2 |
| Veiklos mokesčių | 1,6 | 1,6 | 1,6 | - | - |
|  |  |  |  |  |  |
| **5. Veiklos pelnas (nuostolis)** | (87,6) | (63,4) | (69,3) | 5,9 | 24,2 |
|  |  |  |  |  |  |
| **6. Kita veikla** | 25,0 | 29,5 | 20,1 | 9,4 | 4,55 |
| 6.1.Pajamos | 35,7 | 57,5 | 42,3 | 15,2 | 21,8 |
| 6.2.Sąnaudos | 10,7 | 28,0 | 22,2 | 5,8 | 17,3 |
|  |  |  |  |  |  |
| **7. Finansinė veikla** | -5,2 | -3,9 | -1,9 | -2 | 1,3 |
| 7.1.Pajamos | 2,3 | 2,4 | 3,1 | -0,7 | 0,1 |
| 7.1.1.Delspinigiai ir palūkanos |  |  |  |  |  |
| 7.1.2.Valiutų kursų įtaka |  |  |  |  |  |
| 7.2.Sąnaudos | 7,5 | 6,3 | 5,0 | 1,3 | -1,2 |
| 7.2.1.Valiutų kursų įtaka |  |  |  |  |  |
|  |  |  |  |  |  |
| **8. Bendrasis pelnas (nuostolis)** | (67,8) | (37,8) | (51,1) | -13,3 | -30,0 |

Direktorius Stasys Stukas